**Dimecres dia 10 de març de 2021**

Hola famílies!

Avui ja hem tornat quasi bé tots a l’escola aquests dies hem trobat a faltar alguns companys/es que han estat malalts. A més a més, hem pogut celebrar l’aniversari de la Greta que dilluns va fer 3 anys i ens ha portat uns melindros per esmorzar molt bons.

Després hem estat jugant per ambients, teníem el racó de les disfresses per posar-nos complements i ballar durant una estona.

Una taula on poder fer el suc de taronja pels postres de tots els nostres companys i companyes.

I el món dels animals entres troncs i valles de fusta.

Després hem explicat el conte del Patufet amb titelles, ens encanta cridar “Patufet oooooon ets?” i veure el bou tirant-se un pet ben fort fins a veure volar en Patufet.